text: Vestjysk succes i kvindernes håndboldliga
  28 september 2016 kl. 20.44
  Team Esbjerg kom tilbage på sejrskurs, da de onsdag aften besejrede SK Aarhus.
  Da kampen blev fløjtet af stod der 32-29 på måltavlen. Dermed fik de vestjyske piger oprejsning efter nederlaget lørdag mod FC Midtjylland.
  Det holdt ellers hårdt mod et godt skydende Aarhus-mandskab.
  Lars Frederiksen, cheftræner, Team Esbjerg: "I første halvleg fik vi ikke rigtig tacklet deres skytter, men holdt dem godt nede efter pausen og faktisk lukket ned til sidst. I vores tilstand skal vi glæde os over sejre."
  Ved pausen stod det 17-17, og med tyve minutter igen var stillingen 22-22. Så de to hold fulgtes tæt.
  Mod slutningen af kampen blev SK Aarhus ramt en to udvisninger indenfor et minut. Det gav Team Esbjerg muligheder, og de bragte sig hurtigt på 26-23. En føring holdet aldrig slap.
  - Vi vidste, at SK Aarhus har gode spillere, og at de skyder godt. I første halvleg fik vi ikke rigtig tacklet deres skytter, men holdt dem godt nede efter pausen og faktisk lukket ned til sidst. 12 mål mod os i en halvleg mod så gode skytter er ikke dårligt. Vi scorede et hav af mål, uden at angrebet for alvor kom til at flyde, men i vores tilstand skal vi glæde os over sejre, sagde cheftræner Lars Frederiksen efter kampen til Team Esbjergs hjemmeside.
  Team Esbjergs topscorer blev Laura van der Heijden med seks mål.
  Kampen i tal
  Team Esbjerg - SK Aarhus 32-29 (17-17)Målscorere Team Esbjerg: Laura van der Heijden 6, Maria Mose Vestergaard 5, Jenny Alm 4, Vilde Ingstad 4, Estavana Polman 4, Maibritt Kviesgaard 3, Ulrika Toft Hansen 3, Tove Seest 2 og Lara González 1.Topscorer SK Aarhus: Anne Sophie Okkels 11Udvisninger:Team Esbjerg: 2SK Aarhus: 31.774 tilskuere i Blue Water Dokken
  
  